b'\n_START_ARTICLE_\nPranoterapija\n_START_SECTION_\nOsnovne zna\xc4\x8dilnosti pranic healinga\n_START_PARAGRAPH_\nMetoda pranic healinga naj bi temeljila na uporabi duhovne \xc2\xbbenergije\xc2\xab, ki se imenuje prana.  Joie P. Jones pranic healing ozna\xc4\x8duje za vrsto \xc2\xbbsubtilne energije\xc2\xab. Pranic healing naj bi po njenem mnenju vseboval tri klju\xc4\x8dne vidike: blagoslov s priklicem duhovnih mojstrov in vodnikov, preverjanje aure klienta in zaznavanje anomalij, nato pa zdravilec \xc4\x8disti auro in \xc4\x8dakre in vanje dovede sve\xc5\xbeo prano. Pranic healing pri svojih protokolih uporablja predvsem enajst glavnih \xc4\x8daker. Poleg klasi\xc4\x8dnih indijskih \xc4\x8daker (korenska, spolna, solarni pleksus, sr\xc4\x8dna, grlena, obrvna ali ad\xc5\xbena in kronska \xc4\x8dakra) je Choa Kok Sui v svoj sistem uvrstil \xc5\xa1e vrani\xc4\x8dno \xc4\x8dakro, \xc4\x8dakro meng mein (v mandarinski kitaj\xc5\xa1\xc4\x8dini: ming men), popkovno \xc4\x8dakro ter \xc4\x8delno \xc4\x8dakro ali lalato, ki je po njegovem nauku pravo tretje oko. Pri pranic healingu naj bi bilo vedno najprej potrebno o\xc4\x8distiti umazano prano in \xc5\xa1ele nato dovajati sve\xc5\xbeo prano, pri tem pa se uporablja tudi posodo z vodo, v katero se shranjuje umazana prana. \xc5\xbde v osnovnem pranic healingu se pou\xc4\x8duje tim. \xc2\xbbMeditacijo dveh src\xc2\xab, ki vsebuje meditiranje na sr\xc4\x8dno in kronsko \xc4\x8dakro, meditacija pa vklju\xc4\x8duje tudi blagoslavljanje planeta Zemlje in \xc5\xbeivih bitij na njej, molitev Sv. Fran\xc4\x8di\xc5\xa1ka Asi\xc5\xa1kega, ki v pranic healingu velja za \xc2\xbbnotranjo alkimijo\xc2\xab, in uporabo manter  Om ali Amen. Pri tej meditaciji naj bi vedno najprej aktivirali sr\xc4\x8dno \xc4\x8dakro na sredini prsnega ko\xc5\xa1a in \xc5\xa1ele nato kronsko \xc4\x8dakro na vrhu glave. _NEWLINE_Na napredni stopnji pranic healing vklju\xc4\x8duje \xc5\xa1e \xc2\xbbzdravljenje\xc2\xab\xc2\xa0teh \xc4\x8daker z barvami Po trditvah Choe Kok Suija naj bi vsaka barva prane imela razli\xc4\x8dne u\xc4\x8dinke na zdravljenje- zelo svetli odtenki rde\xc4\x8de naj bi se uporabljali za krepitev, segrevanje in obnavljanje, zelena prana pa naj bi npr. \xc4\x8distila umazano prano. Na tretji stopnji pranic healing vsebuje tudi prani\xc4\x8dno psihoterapijo, kjer naj bi bilo mogo\xc4\x8dr uporabiti terapijo \xc4\x8daker za izbolj\xc5\xa1anje du\xc5\xa1evnega po\xc4\x8dutja, na tej stopnji pa se pou\xc4\x8duje tudi kako naj bi domnevno odstranjevali entitete kot so negativne miselne forme in elementali. Pranic healing na \xc5\xa1e naprednej\xc5\xa1i stopnji vklju\xc4\x8duje tudi zdravljenje s kristali. Kristali naj bi bili primerni za koncentriranje prane, za vrskavanje prane in za projekciranje prane in naj bi se jih dalo \xc2\xbbprogramirati\xc2\xab. V sistem pranic healinga spadata tudi za\xc5\xa1\xc4\x8dita pred psihi\xc4\x8dnimi (paranormalnimi) napadi ter oblikovanje obraza in telesa s pomo\xc4\x8djo prane.\n_START_SECTION_\nKritike in raziskave pranic healinga\n_START_PARAGRAPH_\n\xc4\x8ceprav se pri zagovornikih pranic healinga pojavljajo zbirke pri\xc4\x8devanj o ozdravitvah in nekatere alternativne raziskave, je Ernest Edzard, ki je kritik domnevnih alternativnih zdravljenj, opozoril, da zagovornikom pranic healinga ne smemo verjeti brez dokazov. Edzard je v najve\xc4\x8dji medicinski zbirki podatkov na svetu, imenovani Medline, na\xc5\xa1el zgolj \xc5\xa1tiri strokovne \xc4\x8dlanke, ki so omenjali pranic healing, vendar pa v nobenem od navedenih \xc4\x8dlankov ni bilo navedenega dokaza, da je z njim tudi res mo\xc5\xbeno zdraviti bolne ljudi ali z njim oblikovati obraze (tim. facelift) ali telesa. Joe P. Jones iz Oddelka za radiolo\xc5\xa1ke znanosti Univerze v Kaliforniji je po drugi strani naredila laboratorijsko testiranje vpliva pranic healinga na celice HeLa po njihovem obsevanju. Laboratorijski pogoji so bili usklajeni tako, da je po obsevanju v \xc5\xa1triindvajsetih urah pre\xc5\xbeivelo le 50% celic HeLa, v kontrolni skupini brez obsevanja pa 100% celic. Jonesova je preko ve\xc4\x8d let naredila testiranje na 320 vzorcih celic HeLa. Ti vzorci so \xc2\xbbprejeli\xc2\xab\xc2\xa0zdravljenje s pranic healingom. Pri 38 vzorcih pranic healing ni dal nobenega rezultata, v 282 primerih pa so bili rezultati ugodni. \xc4\x8ce so vzorci prejemali pranic healing po obsevanju, je pre\xc5\xbeivelo okrog 70% celic, \xc4\x8de so vzorci prejemali pranic healing pred obsevanjem, je pre\xc5\xbeivelo okrog 80% celic, \xc4\x8de pa so vzorci prejeli pranic healing pred in po obsevanju, je pre\xc5\xbeivelo malo nad 90% celic. Prav tako je skupinsko izvajanje pranic healinga dalo bolj\xc5\xa1e rezultate. Da bi v primeru pranic healinga lahko govorili o alternativni zdravilni metodi, bi potrebovali \xc5\xa1e ve\xc4\x8d neodvisnih raziskav te metode.\n_START_SECTION_\nPranic healing v Sloveniji\n_START_PARAGRAPH_\nSistemati\xc4\x8dna izobra\xc5\xbeevanja na podro\xc4\x8dju pranic healinga je v Slovenijo pripeljal Jure Jeraj. Redna izobra\xc5\xbeevanja potekajo od leta 2017 dalje.'